เทศบาลตำบลบางละมุง

บางละมุง เป็นเทศบาลตำบลแห่งหนึ่งที่ตั้งอยู่ในอำเภอบางละมุง จังหวัดชลบุรี ครอบคลุมพื้นที่หมู่ 1–5 ตำบลบางละมุง (เฉพาะนอกเขตเทศบาลนครแหลมฉบัง) รวมทั้งพื้นที่บางส่วนของหมู่ 6 ตำบลหนองปลาไหล (เฉพาะนอกเขตเมืองพัทยา) และบางส่วนของหมู่ 2 ตำบลตะเคียนเตี้ย

**ที่ตั้งและอาณาเขต**
เทศบาลตำบลบางละมุง มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ตั้งอยู่หลักเขตที่ 1 ซึ่งตั้งอยู่ปากคลองบางละมุง ติดกับเขตเทศบาลนครแหลมฉบัง ฝั่งใต้เป็นเส้นเลียบริมคลองบางละมุง ฝั่งใต้ไปทางทิศตะวันออกเฉียงเหนือถึงหลังเขตที่ 2 ซึ่งตั้งอยู่ริมคลองบางละมุง ฝั่งใต้ที่เส้นแบ่งเขตตำบลบางละมุง กับตำบลตะเคียนเตี้ย อำเภอบางละมุง จังหวัดชลบุรี- ทิศตะวันออก จากหลักเขตที่ 2 เป็นเส้นเลียบแบ่งเขตตำบลบางละมุง กับองค์การบริหารส่วนตำบลตะเคียนเตี้ยไปทางทิศใต้ถึงหลักเขตที่ 3 ซึ่งเป็นจุดแบ่งเขตตำบลบางละมุงกับเทศบาลตำบลตะเคียนเตี้ย และองค์การบริหารส่วนตำบลหนองปลาไหล- ทิศใต้ ติดกับเมืองพัทยาตำบลนาเกลือจากหลักเขตที่ 3 เป็นเส้นเลียบแบ่งเขตตำบลบางละมุง กับตำบลหนองปลาไหลไปทางทิศตะวันตกเฉียงใต้ถึงหลักเขตที่ 4 ซึ่งตั้งอยู่ที่จุดซึ่งเป็นที่ตั้งหลักเขตเมืองพัทยาหลักเขตที่ 3 จากหลักเขตที่ 4 เป็นเส้นเลียบเขตเมืองพัทยาไปทางทิศตะวันตกเฉียงเหนือถึงหลักเขตที่ 5 ซึ่งตั้งอยู่ที่จุดซึ่งเป็นหลักที่ตั้งเขตเมืองพัทยาหลักเขตที่ 2- ทิศตะวันตก ติดกับอ่าวไทยจากหลักเขตที่ 5 เป็นเส้นเลียบริมทะเลไปทางทิศตะวันตกเฉียงเหนือจนบรรจบหลักเขตที่ 1

**ประวัติ**
ปี พ.ศ. 2507 นายนารถ มนตเสวี ผู้ว่าราชการจังหวัดชลบุรี และพลเอก ป. จารุเสถียร รัฐมนตรีว่าการกระทรวงมหาดไทย พิจารณาท้องที่ตำบลบางละมุงมีตลาด วัด โรงเรียน และชุมนุมชนที่หนาแน่นกระจายทั้งตำบล โดยเฉพาะบริเวณริมทางหลวงแผ่นดินหมายเลข 3 (สุขุมวิท) จึงจัดตั้งตำบลบางละมุงทั้งตำบล เป็น สุขาภิบาลบางละมุง และตั้งสำนักงานของสุขาภิบาล ณ ที่ว่าการอำเภอบางละมุง
ปี พ.ศ. 2534 ทางราชการได้แยกพื้นที่บางส่วนของสุขาภิบาลบางละมุง เฉพาะทิศเหนือของฝั่งคลองบางละมุง ไปรวมตั้งกับพื้นที่ตำบลทุ่งสุขลา กับพื้นที่บางส่วนของตำบลสุรศักดิ์ ตำบลบึง และตำบลหนองขาม ของอำเภอศรีราชาเป็น เทศบาลตำบลแหลมฉบัง ในปีเดียวกันหลังจากแยกพื้นที่บางส่วน สุขาภิบาลบางละมุงได้ปรับเปลี่ยนเขตใหม่ โดยลำดับหมู่บ้านในเขตสุขาภิบาลใหม่เป็น หมู่ 1,3 บ้านโรงโป๊ะ, หมู่ 2 บ้านเนินตาเบี่ยง, หมู่ 4 บ้านบางละมุง และหมู่ 5 บ้านนากลาง ของตำบลบางละมุง กับรับพื้นที่บางส่วนของหมู่ 6 บ้านหนองเกตุน้อย ของสภาตำบลหนองปลาไหลและรับพื้นที่บางส่วนของหมู่ 2 บ้านตะเคียนเตี้ย ของสภาตำบลตะเคียนเตี้ย
ปี พ.ศ. 2542 ได้รับการเปลี่ยนแปลงฐานะจากสุขาภิบาลบางละมุง เป็นเทศบาลตำบลบางละมุง ตามพระราชบัญญัติเปลี่ยนแปลงฐานะของสุขาภิบาลเป็นเทศบาล ด้วยผลของกฎหมาย

**สถานศึกษา**
สถานศึกษาในท้องที่เทศบาลตำบลบางละมุง มีสถาบันศึกษาอยู่ 5 แห่ง ศูนย์พัฒนาเด็กเล็กเทศบาลตำบลบางละมุง 1 แห่ง ศูนย์การศึกษานอกโรงเรียนตำบลบางละมุง 1 แห่ง ศูนย์การเรียนชุมชน 1 แห่ง ศูนย์การศึกษาอื่นๆ 2 แห่ง- โรงเรียนอนุบาลบางละมุง- โรงเรียนศรีสุวิช- โรงเรียนอนุบาลสุเฌอ- โรงเรียนอนุบาลทนาพรวิทยา- โรงเรียนบางละมุงอินเตอร์-เทค- ศูนย์พัฒนาเด็กเล็กเทศบาลตำบลบางละมุง- ศูนย์การศึกษานอกโรงเรียนตำบลบางละมุง- วิทยาลัยมหาดไทย สถาบันดำรงราชานุภาพ สำนักปลัดกระทรวงมหาดไทย- วิทยาลัยการพัฒนาชุมชน กรมการพัฒนาชุมชน กระทรวงมหาดไทย

**สาธารณสุข**
 โรงพยาบาลส่งเสริมสุขภาพตำบลบลบ้านโรงโป๊ะ- สถานบริการสาธารณสุขเอกชน คลินิกเอกชน 2 แห่ง- ร้านขายยา 6 แห่ง

**ศาสนสถาน**
 วัดประชุมคงคา- วัดท่ากระดาน- คริสตจักรพระคุณ บางละมุง

**สถานที่ราชการ**
 สำนักงานเขตพื้นที่การศึกษาประถมศึกษาชลบุรี เขต 3- สถานตากอากาศบางละมุง สำนักงานตำรวจแห่งชาติ- สถานสงเคราะห์คนพิการ การุณยเวศม์ กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์- ศูนย์พัฒนาการจัดสวัสดิการสังคมผู้สูงอายุบ้านบางละมุง กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์- สถานสงเคราะห์เด็กชายบ้านบางละมุง กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์- ศูนย์ฝึกอาชีพเฉลิมพระเกียรติสมเด็จพระเทพรัตนราชสุดาฯ กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์

**คมนาคม**
 ทางหลวงแผ่นดินหมายเลขที่ 3 ถนนสุขุมวิท (สายบางนา-หาดเล็ก)

**อ้างอิง**
บางละมุง
บางละมุง